cyanic-selkie/wikianc huggingface dataset:
புரதம்
thumb|200px|[[மயோகுளோபின்|மயோகுளோபினின் முப்பரிமாண அமைப்பின் வரைபடம். நிறமூட்டப்பட்டுள்ளவை ஆல்ஃபா திருகுசுழல்களாகும்.]]
புரதம் (Protein) என்பது அமினோ அமிலங்கள் எனப்படும் எளிய மூலக்கூறுகளால் இணைக்கப்பட்ட, சிக்கலான, அதிக மூலக்கூறு எடை உள்ள கரிமச் சேர்மங்களில் அடங்கும் நான்கு பருமூலக்கூறு வகைகளில் ஒன்றாகும். அனைத்து உயிரணுக்கள் மற்றும் தீ நுண்மங்களின் கட்டமைப்பு, ஒழுங்கமைப்பு மற்றும் செயல்பாட்டுக்குப் புரதம் இன்றியமையாததாகும்.
பல புரதங்கள் வளர்சிதைமாற்றங்களில் உதவும், மற்றும் டி.என்.ஏ யிலிருந்து மரபுக்குறியீடுகளை மொழிபெயர்ப்புச் செய்யத் தேவையான நொதிகளாகவோ நொதிகளின் துணையலகுகளாகவோ (en:Protein Subunit) விளங்குகின்றன. வேறு சில புரதங்கள் கட்டமைப்பு மற்றும் இயக்க ரீதியான பணிகளைச் செய்கின்றன. எடுத்துக்காட்டாக, உயிரணுகளின் வடிவத்திற்குக் காரணமான கலசட்டகத்தை (Cytoskeleton) உருவாக்குவது புரதங்கள் ஆகும். அக்ரின் (en:Actin), மயோசின் (en:Myosin) எனப்படும் தசைகளில் காணப்படும் புரதங்கள் தசை அசைவில் பங்கு கொள்கின்றன. நோய் எதிர்ப்பாற்றல் முறைமையில் பங்கெடுக்கும் புரதங்களான பிறபொருளெதிரிகள் உடலுக்கு வெளியிலிருந்து வரும் தீ நுண்மங்கள், பாக்டீரியாக்கள்|பாக்டீரியாக்களுடன் பிணைந்து அழிவுக்குள்ளாக்குவதன் மூலம் உடலைப் பாதுகாக்கிறது. சேமிப்பில் ஈடுபடும், இரும்புச் சத்தைச் சேமிக்கும் Ferritin போன்ற மூலக்கூறுகளும், சில ஒழுங்கமைக்கப்பட்ட முறைகள் மூலம் அவற்றைத் தேவையான இடங்களுக்குக் கடத்தி, வெளியிடுவதற்கு உதவும் ஈந்தணைவிகளும் புரதங்களாகும். உயிரணுக்களுக்கு, இழையங்களுக்கு, உடலுறுப்புக்களுக்கு இடையில் சமிக்ஞைகளைக் கடத்துவதன் மூலம, அவற்றுக்கிடையேயான ஒருங்கிணைப்பை ஏற்படுத்தும் இயக்குநீர்களும் புரதங்களாகும்.
கட்டமைப்பு
சில அமினோ அமிலங்கள் உயிரனங்களால் உற்பத்தி செய்யவியலாத அமினோ அமிலங்களாகும். அவை உணவு மூலமாக மட்டுமே உள்ளெடுக்கப்பட வேண்டியிருப்பதால், அவை ‘அத்தியாவசிய அமினோ அமிலங்கள்' (essential amino acids) என அழைக்கப்படுகின்றன. ஹிஸ்டிடின், ஐசோலியூசின், லியூசின், லைசின், மெத்தியோனின், பினைல்அலனின், திரியோனின், டிரிப்டோபான், வாலின் போன்றவை அத்தியாவசியமான அல்லது இன்றியமையாத அமினோ அமிலங்களாகும். உட்கொள்ளப்படும் புரதங்களில் இவை காணப்படும்போது, உணவு செரிமானத்தின் போது புரதங்கள் உடைக்கப்பட்டு, இவ்வகை அமினோ அமிலங்கள் உயிரினங்களால் பெற்றுக் கொள்ளப்படுகின்றன.
அமினோ அமிலங்கள் அடுக்கு முறை
பல அமினோ அமிலங்கள் பெப்டைடு இணைப்புகளால் இணைவதால் ஓர் புரதம் அல்லது பல்புரதக்கூறு உருவாகும். இவ்வகை நீண்ட சங்கிலித் தொடர் அமைப்பு புரதத்தின் முதல்நிலை அமைப்பு (primary structure) என்று அழைக்கப்படும். இச்சங்கிலித் தொடர் அமைப்பில் காணப்படும் அணுக்களுக்கிடையே ஏற்படும் இடைத்தாக்கங்களால், சங்கிலியில் ஏற்படும் மடிவுகள் காரணமாக ஏற்படும் அமைப்பு இரண்டாம்நிலை (secondary structure) அமைப்பு எனப்படும். பொதுவாக இதில் அல்பாச் சுருள் (α-helix), பீட்டா தாள் (β-sheet) எனும் இருவகை அமைப்புக்கள் காணப்படும். அமினோ அமிலங்களில் உள்ள R குழுக்களுக்கிடையில் ஏற்படும் இடைத்தாக்கத்தால், மேலும் மடிவுகள் தோன்றும். இதுவே மூன்றாம் நிலையாகக் (tertiary structure) கொள்ளப்படுகிறது. அயன்களுக்கிடையே ஒத்த ஏற்றம் கொண்ட அயனிகளுக்கிடையிலான தள்ளுகை, எதிர் ஏற்றம் கொண்ட அயனிகளுக்கிடையிலான அயனிப் பிணைப்பு, ஐதரசன் பிணைப்பு, மற்றும் அமினோ அமிலங்களின் ஏற்றமற்ற R குழுக்களுக்கிடையில் ஏற்படும் Hydrophobic interaction, இரு சல்பைட் பிணைப்பு என்பன இந்த மூன்றாம் நிலை அமைப்புருவாக்கத்திற்குக் காரணமாகிறது.
பல புரதங்கள், ஒரு தனித்த பல்புரதக்கூறினால் ஆனதாகவும், இம்மூன்றாம் நிலையில் இருப்பதாகவும் உள்ளன. சில புரதங்கள் நான்காம் நிலையில் கட்டமைக்கப்படுகின்றன. இவற்றில் துணை அலகுகள் என அழைக்கப்படும் ஒன்றுக்கு மேற்பட்ட பல்புரதக்கூறுகள் காணப்படும். மூன்றாம் நிலையில் காணப்பட்ட இடைத்தாக்கங்களே இங்கும் காணப்படும். சிலவற்றில் இந்தத் துணை அலகுகள் மேலும் ஒரு மூலகத்தை தம்மகத்தே இணைத்து இறுதியான அமைப்பை உருவாக்கும். எ.கா. ஈமோகுளோபினில் இரண்டு அல்பாச் சுருள் பல்புரதக்கூறுகளும், இரண்டு பீட்டா தாள் பல்புரதக் கூறுகளும், இரும்பு அயனையும் கொண்டு அமைக்கப்படும்.
ஒரு குறிப்பிட்ட தொழிலுக்கான புரதம் அதற்குரிய முறையில் சிக்கலான அமைப்புக் கொண்டிருக்கும். ஒரு புரதத்தில் அமினோ அமிலங்களின் அடுக்கு முறையும் மூலக்கூற்றின் அமைப்பும் மரபுப்பண்பு அடிப்படையிலானது. எனவே தான் மரபணுத்தொகை எனப்படும் மரபணு அமைப்புத் தன்மைகள் இன்று முக்கியத்துவம் பெற்றுள்ளன.
உயிரணுச் செயல்முறைகள்
உயிரணுக்களுக்குள் உள்ள முக்கிய செயல் நுண்பொருள் புரதமாகும், இது மரபணுக்களில் குறியிடப்பட்ட தகவல்களை படியெடுக்கும் முக்கியப் பணிகளைச் செய்கிறது.சில வகையான இரைபோ கருவமிலம் (ஆர்.என்.ஏ) தவிர,மற்ற பெரும்பாலான உயிரியல் மூலக்கூறுகள் புரதங்கள் செயல்படாத வரை இயக்கமற்று இருக்கின்றன.எசரிக்கியா கோலை பாக்டீரியத்தின் உலர் எடையில் 50 சதவீதம் புரதமாகும்.மற்ற நுண்மூலக்கூறுகளான டி.என்.ஏ மற்றும் ஆர்.என்.ஏக்கள் முறையே 3 % மறறும 20 % எடையை கொண்டுள்ளன. ஒரு குறிப்பிட்ட உயிரணு அல்லது உயிரணு வகைகளில் வெளிப்படுத்தப்படும் புரதங்களின் தொகுப்பு அதன் புரதவமைப்பு  என வரையறுக்கப்படுகிறது.
புரதங்களின் பிரதான பண்பு, அவற்றின் வேறுபட்ட செயல்பாடுகளை அனுமதிப்பதாகும், குறிப்பாக மற்ற மூலக்கூறுகளை சிறப்பாக மற்றும் இறுக்கமாக பிணைந்துகொள்ளுதல் புரதங்களின்  குறிப்பிடத்தக்க செயலாகும்.மற்றொரு மூலக்கூறுடன்  புரதத்தின் இணையும் பகுதி  இணைப்புப் பகுதி என அறியப்படுகிறது, பெரும்பாலும் மூலக்கூறு மேற்பரப்பில் ஒரு அழுத்தப்பகுதிகளை தோற்றுவிக்கிறது.புரதத்தின் மூன்றாம் நிலை கட்டமைப்பால் இந்த பிணைப்பு திறன் அதிகரிக்கப்படுகிறது. இது பிணைப்பு தளத்தின் அழுத்தப் பகுதி சுற்றியுள்ள அமினோ அமிலங்களின் பக்க சங்கிலிகளின் ரசாயன பண்புகளால் வரையறுக்கப்படுகிறது..
நொதியம் (Enzyme)
நொதி அல்லது நொதியம் (enzyme) என்னும் புரதப் பொருளானது உயிரினங்களின் உடலில் நிகழும் வேதியியல் வினைகளை விரைவாகச் செய்யத்தூண்டும் ஒரு வினையூக்கி ஆகும். ஏறத்தாழ உடலில் உள்ள எல்லா கலங்களின் இயக்கத்திற்குத் தேவையான எல்லாவற்றுக்கும் இந் நொதியங்கள் தேவைப்படுகின்றன. இவ் வினையூக்கியாகிய நொதி இல்லாவிடில், சில வேதியியல் வினைகள் ஆயிரக்கணக்கான மடங்கு அல்லது மில்லியன் கணக்கான மடங்கு மிக மெதுவாகவே நடக்கும். இப்படி மெதுவாக நடக்க நேரிட்டால் ஓர் உயிர் வாழ இயலாது. எனவே நொதிகள் உயிர்வாழ்வுக்கு இன்றியமையாத ஒன்றாகும். மனித உடலில் 75,000 நொதிகள் இருப்பதாக மதிப்பிட்டிருக்கின்றார்கள்
உயிரினத்தின் உடலில் உள்ள எல்லாக் கலங்களும் தேவையான நொதிகளை ஆக்குகின்றன என்றாலும் நொதி ஓர் உயிர்ப்பொருள் அல்ல. நொதி, பிற சேர்மங்களுடன் சேர்ந்து நுட்பச் செறிவு மிகுந்த வேதிப்பொருள் அமைப்புகளை உருவாக்கி அதன் வழியே வேதிவினைகள் நிகழ வழி வகுக்கின்றது. ஆனால் நொதி தன் இயல்பு மாறாமல் இருந்து இறுதியில் விடுபடுகின்றது. ஒரு நொதி ஒரு மணித்துளியில் (நிமிடத்தில்) தன் வினையை மில்லியன்கணக்கான தடவை செய்ய வல்லது. மாந்த உடலில் 1000 க்கும் மேலான வெவ்வேறு வகை நொதிகள் உருவாகிச் செயல்படுகின்றன. வினைகளை விரைவுபடுத்துவது மட்டுமின்றி, குறிப்பிட்ட வினைகளை மட்டுமே மிக மிகத் துல்லியமாய், தக்க சூழலில் மட்டுமே, பூட்டும் அதற்கான திறவுகோலும் போல் மிகுதேர்ச்சியுடன் இயக்குகின்றது. இத் துல்லியத் தேர்ச்சியானது நொதிகளின் சிறப்பியல்புகளில் ஒன்று. இன்று அறிந்துள்ளதில் நொதிகள் சுமார் 4000 உயிர்-வேதியியல் வினைகளுக்கு அடிப்படையாக உள்ளன.
செடிகொடிகளில் ஒளிச்சேர்க்கை நிகழ்வது முதல் மாந்தர்களின் உடலில் உணவு செரிப்பது, மூளை இயங்குவது, இதயம் துடிப்பது, மூச்சு விடுவது ஆகிய அனைத்துமே நொதிகளின் இன்றியமையாத துணையால் நிகழ்வன.
உடல் வளர்ச்சியில் புரதம்
புரதச்சத்து உடல் வளர்ச்சிக்கு மிகவும் முக்கியமானதாகும். இறைச்சி வகைகள், மீன், முட்டை, பால் மற்றும் தானிய வகைகளில் புரதச்சத்து நிறைய இருக்கிறது. இப்புரதச்சத்து உடலில் புதிய திசுக்களைக் கட்டமைப்பதற்கும், அழிந்த திசுக்களுக்கு ஈடாக புதிய திசுக்களை உருவாக்கவும் பயன்படுகிறது. உயிரினங்களில் காணப்படும் நொதிகள் (enzymes), வளரூக்கிகள் (hormones), ‘ஈமோகுளோபின்’ எனும் இரத்தப் புரதம் போன்ற உடற் தொழிற்பாடுகளுக்கு அவசியமான கரிமச் சேர்மங்கள் யாவும் புரதங்களாலானவையாகும். நகம், முடி வளர்வதற்கும் புரதச்சத்து மிகவும் தேவை.
புரதத்தைக் கண்டறிதல்
1. பையூரட் சோதனை
ஒரு சோதனைக் குழாயில் 3 மிலி மாதிரியினை எடுத்துகொண்டு அதனுடன் 1 மிலி 40% சோடியம் ஹைட்ராக்சைட்டு சேர்த்து நன்கு குலுக்கிவிட்டு, காரத்தன்மையாக்கப்பட்ட இப்புரத கலவையுடன் 2 சொட்டு 1% காப்பர் சல்பேட் சேர்க்கும்போது, ஊதா நிறம் அல்லது இளஞ்சிவப்பு நிறம் தோன்றும். அதிக அளவு 1% காப்பர் சல்பேட் சேர்க்கப்பட்டால் இவ்வண்ணம் மறைந்து விடும்.
2. நின்ஹைட்ரின் சோதனை
ஒரு சோதனைக் குழாயில் 3 மிலி மாதிரியினை எடுத்து, அதனுடன் 0.5 மிலி நின்ஹைட்ரின் திரவம் சேர்த்து, இரண்டு நிமிடத்திற்கு கொதிக்க வைத்த பின்னர் பின்னர் குளிர்விக்கப்படும்போது, மாதிரி கரைசலானது நீல அல்லது நீல ஊதா வண்ணமாக மாறும்.
3. பையூரட் வளைய சோதனை ஒரு சோதனைக் குழாயில் 3 மிலி மாதிரி எடுத்து, அதனுடன் முதலில் 1 மிலி 40% சோடியம் ஹைட்ராக்சைடு கரைசல் சேர்த்து, பின்னர் குழாயியின் உதவியுடன் 1 மிலி 1% காப்பர் சல்பேட் திரவத்தினை சோதனைக் குழாயின் உள்ள திரவத்தின் மீது இரு திரவங்களும் கலந்துவிடாதபடி மெதுவாக விட்டு, உள்ளங் கைகளுக்கிடையே சோதனைக் குழாயினை வைத்து மெதுவாக சுழற்றும்போது, இரு திரவங்களுக்கிடையில், இளஞ்சிவப்பு அல்லது ஊதாவளையம் தோன்றும்.
புரதத் தேவை
இந்திய மருத்துவ ஆராய்ச்சிக்கழகத்தின் (ICMR) உணவு நிபுணர் குழுவின் கருத்துப்படியும் உலக சுகாதார அமைப்பின் (WHO) நிலைப்படியும் ஒரு இந்திய தனிநபருக்கு, ஒரு நாளில் தேவைப்படும் புரதத்தின் அளவானது ஒவ்வொரு கிலோகிராம் உடல் எடைக்கும் ஒரு கிராம் ஆகும். கர்ப்பம் தரித்த பெண்களாயின், 10 கி.கி. எடை அதிகரித்த ஒருவருக்கு, மேலதிகமாக 23 கிராமும், பால் கொடுக்கும் காலங்களில், குழந்தை பிறந்த முதல் 6 மாதத்திற்கு 19 கிராம் மேலதிகமாகவும், 6-12 மாதத்திற்கு மேலதிகமாக 13 கிராமும் தேவைப்படும். உணவுப் பழக்க முறைகளில் உள்ள வேறுபாடு காரணமாக, வெவ்வேறு நாடுகளில் இருக்கும் தனிமனிதருக்கு இந்த அளவில் சிறிய வேறுபாடு காணப்படும்.
உணவில் புரதம் குறைந்தால் மராசுமஸ், குவாஷியார்கர் போன்ற குறைபாட்டு நோய்கள் தோன்றும். மராஸ்மசில் குழந்தையின் உடல் எடை குறையும். கடுமையான வயிற்றுப்போக்கு ஏற்படும். உடல் தசைகள் மெலியும். எலும்பின் மீது தோல் மூடியுள்ளது போன்ற நிலை தோன்றும். குவாஷியார்கரில் தசைகள் மெலிந்து முகம், கால்களில் வீக்கம் ஏற்படும். வயிறு உப்பியிருக்கும்.
குருதியில் உள்ள புரதம்
நாரீனி என்னும் புரதப்பொருள் குருதியில் உள்ள குருதி நீர்மத்தில் உள்ளது. அடிபட்டதாலோ அல்லது வேறு காரணங்களிலாலோ குருதிக்குழாயில் புண் ஏற்பட்டால், குருதி (இரத்தம்) வெளியேறாமல் தடுப்பதற்குப் பயன்படும் குருதிநார்களால் (fibrin) ஆன வலைபோன்ற அமைப்பை உண்டாக்கும் பொருள். இந்த குருதிநாரால் ஆன வலையில், வெளியேறும் குருதியில் உள்ள நுண்திப்பிகள் வந்து அடைப்புண்டு குருதி வெளியேறுவதைத் தடுக்கும் அடைப்பாக மாறுகின்றது. எனவே புண்ணிலிருந்து இரத்தம் வெளியேறுவதைத் தடுக்கப் பயன்படும் முதன்மையான பொருட்களில் இந்த நாரீனியும் ஒன்றாகும்.
மேற்கோள்கள்
பகுப்பு:ஊட்டச்சத்து பகுப்பு:கரிம வேதியியல் பகுப்பு:உயிர்வேதியியல் பகுப்பு:புரதங்கள்
1149
1149 (MCXLIX) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.
மேற்கோள்கள்
*
ஐந்தறிவு
ஐந்தறிவு (Five Senses) என்பவை பார்க்கும் அறிவு, கேட்கும் அறிவு, தொடும் அறிவு, நுகரும் அறிவு, ருசிக்கும் அறிவு போன்றவற்றைக் குறிக்கும். இவ்வைந்து அறிவை மட்டுமே கொண்டவைகளாக விலங்கினத்தைக் குறிப்பிடுகின்றனர். அதாவது ஐந்தறிவு விலங்குகள் என்று வகைப்படுத்தப்பட்டுள்ளன. இருப்பினும் சில விலங்குகள் மேற்கூறிய ஐந்தறிவை விட தனித்துவமான அறிவுகள் இருப்பதனையும் அறிவியலாளர்கள் சுட்டிக்காட்டுகின்றனர்.
கீழ்கட்டளை
கீழ்கட்டளை (ஆங்கிலம்:Kilkattalai) இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். கோவிலம்பாக்கம், பல்லாவரம், மடிப்பாக்கம் ஆகியவற்றை எல்லைகளாகக் கொண்டப் பழமையான ஓர் ஊராகும்.
ஐந்தறிவு
சான்றுகோள்கள்
பகுப்பு:அறிவு பகுப்பு:குறுங்கட்டுரைகள்
கீழ்கட்டளை
ஆதாரங்கள்
பகுப்பு: தமிழ்நாடு மாநிலத்திலுள்ள ஊர்களும் நகரங்களும்
அமைப்பியற் பொருண்மைக் கோட்பாடு
அமைப்பியற் பொருண்மைக் கோட்பாடு
இது ஒரு நவீன கோட்பாடு ஆகும்.கற்போர் தலைப்பினைக் குறித்து புரிந்து கொள்ளுதலை வளர்த்துக் கொள்ளுதலை குறிக்கிறது. கற்றல் ஒரு வழிப்பாதையில் மட்டும் செல்லாமல் முந்தைய அறிவினைக் கொண்டு கற்றலினை கற்றலினை விரிவடையச் செய்து கற்றுக் கொள்ளலாகும்.
உருவான வரலாறு
வைகாட்சி என்பர் கற்றல் அனைவரையும் ஈடுபட செய்து மாணவர்கள் கூடி மகிழ்ந்து சுற்றுச்சுழலை ஆராய்தல் என்று வர்ணிக்கிறார். பியாஜே என்ற உளவியல் அறிஞர் குழந்தைகள் ஒருங்கிணைப்பின் மூலமும் ஓர் ஒழுங்கை பின்பற்றுதலின் மூலமும் கற்கின்றனர் என்று விளம்புகின்றார். மரியா மாண்டிசோரி அம்மையர் குழந்தைகளுக்கு அவர்கள் வயது வளர்ச்சி நிலைகளுக்கேற்ப கருவிகளை நாம் வழங்கினால் உயர்ந்த கற்பித்தல் நிலையினை பெறுவார்கள் என்று உலகிற்கு பறைச்சாற்றினார்கள்.மேற்கூறிய தத்துவ அறிஞர்கள் மொழிந்த கூற்றுகளின் அடிப்படையில் உருவானதே அமைப்பியற் பொருண்மைக்கோட்பாடு என்னும் நவீன கால தத்துவமாகும்.
சான்று
பகுப்பு:கற்றல் முறைகள்
குரு சிகரம்
குரு சிகரம் இந்தியாவின் ராஜஸ்தான் மாநிலத்தில் அமைந்துள்ள ஒரு மலைச்சிகரம் ஆகும். 5,676 அடி (1722 மீட்டர்) உயரத்தைக் கொண்டுள்ள இது ராஜஸ்தானில் மிகக் கூடிய உயரமான இடமாகும். இது அபு மலையில் இருந்து 15 கிலோமீட்டர் தொலைவில் அமைந்துள்ளது. இச் சிகரத்தில் இருந்து அபு மலையினதும், அதன் சுற்றாடலினதும் அழகிய காட்சியைக் காணமுடியும். இதன் உச்சியில் தத்தாத்ரேயர் என்னும் பெயரில் விஷ்ணுவுக்குக் கோயில் ஒன்றும் அமைந்துள்ளது.
பகுப்பு:இந்தியப் புவியியல் பகுப்பு:இராஜஸ்தான் பகுப்பு:ராஜஸ்தான் புவியியல் பகுப்பு:இந்தியாவில் உள்ள மலை வாழிடங்கள் பகுப்பு:இந்திய மாநிலங்களின் உயர்ந்த சிகரங்கள்
ஜானு பருவா
ஜானு பருவா என்பவர் அசாமியத் திரைப்பட இயக்குனர் ஆவார். இவர் தேசிய அளவிலும், உலகளவிலும் பல விருதுகளைப் பெற்றவர். இவர் பல அசாமியத் திரைப்படங்களை இயக்கியவர். சில இந்தி திரைப்படங்களையும் இயக்கியுள்ளார். இவரும் பபேந்திர நாத் சய்கியாவும் அசாமியத் திரைப்படத்துறையின் முன்னோடிகள் ஆவர்.
இணைப்புகள்
பகுப்பு:இந்தியத் திரைப்பட இயக்குநர்கள் பகுப்பு:வாழும் நபர்கள் பகுப்பு:1952 பிறப்புகள் பகுப்பு:இந்தித் திரைப்பட இயக்குநர்கள் பகுப்பு:அசாமியத் திரைப்பட இயக்குநர்கள் பகுப்பு:தேசிய திரைப்பட விருது வென்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:சிவசாகர் நபர்கள்
மாற்றம் (இதழ்)
மாற்றம்  1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் யாதுமூரான் ஆவார். இது சுவையான செய்திகளை மக்களை ஈர்க்கிற வகையில் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:கலை இலக்கிய தமிழ் இதழ்கள் பகுப்பு:ஈழத்து சஞ்சிகைகள் பகுப்பு:1990 களில் வெளிவந்த தமிழ் இதழ்கள்
நகராட்சி
நகராட்சி (Municipality) ஒரு தெளிவாக வரையறுக்கப்பட்ட நிலப்பகுதி மற்றும் அங்கு வாழும் மக்களின் நிர்வாக அமைப்பாகும். இது பொதுவாக ஒரு நகரம், ஊர் அல்லது கிராமத்தை நிர்வகிக்கும் அவையைக் குறிக்கும். நகராட்சியின் தலைவர் நகரத்தந்தை அல்லது மேயர் என அழைக்கப்படுகிறார். அவருக்கு நகராட்சி அவை அல்லது முனிசிபல் கவுன்சில் உதவி புரிகிறது.
கனடா, கிரீன்லாந்து, ஆஸ்திரேலியா மற்றும் பிரேசில் நாடுகளில் மிகப்பெரிய நகராட்சிகளைக் காணலாம்.
= கீழ்நிலை ஆட்சி அமைப்புகளாக நகராட்சிகள் =
அல்பேனியா
நகராட்சி என்பது ஒரு நகரின் (பாஷ்கி) அல்லது ஒரு மாநிலத்தின் (komunë) நிர்வாக அமைப்பு.
அல்ஜீரியா
நகராட்சி (கொம்யூன்) டாராவின் பகுதியை உள்ளடைக்கிய விலயா; இங்கு 1,541 கொம்யூன்கள் உள்ளன.
அர்ச்சென்டினா
நகராட்சி (முனிசிபலிடாட்) என்பது ஒரு நகரம், ஊர் அல்லது ஒரு நகர்ப்பகுதியை குறிக்கும். அவை அமைந்திருக்கும் மாநிலங்கள் தங்கள் கீழ் உள்ள நகராட்சிகளை அவற்றின் ஆட்சியைப் பொறுத்து சீரமைத்துக் கொளகின்றன.
ஆஸ்திரேலியா
ஆஸ்திரேலியாவில் மாநிலங்கள் மற்றும் ஆட்சிப்பகுதிகளின் உப-பிரிவுகள் நகராட்சிகளாகும். (பார்க்க ஆஸ்திரேலியாவின் உள்ளூராட்சிப் பகுதிகள்).
ஆஸ்திரியா
நகராட்சி (Gemeinde) ஒரு மாவட்டத்தின் (Bezirk) பங்காகும். மாவட்டம் ஒரு மாநிலத்தின் (Bundesland) பங்காகும்.
பெல்ஜியம்
நகராட்சி (gemeente/commune) ஒரு provincie/province-இன் பங்காகும் அல்லது பிரசெல்சு-இன் பங்காகும்.
பொலிவியா
நகராட்சி (municipio) ஒரு மாநிலத்தின் பங்காகும், மாநிலம் நாட்டின் ஒரு துணை கோட்டமாகும் departamento.
பொஸ்னியாவும், ஹெர்ஸகொவினாவும்
இங்கு நகராட்சி (ஒப்சினா - općina or opština) கன்ட்டனின் ஒரு பகுதி (kanton) மற்றும் ஒரு துணைமண்டலம் (grouped in regions)
பல்கேரியா
நகராட்சி (Bulgarian: община) நாட்டின் மிகச் சிறிய ஆட்சிப்பகுதியாகும் மற்றும் மாநிலத்தின் ஒரு பாகமாகும். பல்கேரியாவின் 28 மாநிலங்களில் 264 நகராட்சிகள் உள்ளன.
கனடா
கனடாவில் நகராட்சி ஒரு நகரம், ஊர், கிராமம், குடியிருப்பு அல்லது பரோவைக் குறிக்கும் ஒரு மண்டலம் (அல்லது மண்டல நகராட்சி) என்பது மாவட்டம், கௌன்டி அல்லது மாநகரம். தவிர குயூபெக், நோவாஸ்கோஷியா மற்றும் ஒன்டோரியோ மாநிலங்களில் சில குறிப்பிட்ட நகராட்சிகளுக்கு தனி பெயர் உண்டு. ஒன்டோரியோ, சாஸ்கட்சேவான் மற்றும் மனிடோபாவின் சில பகுதிகள் கிராம நகராட்சிகள் என அழைக்கப்படுகின்றன, அதே நேரம் அல்பெர்டாவின் பகுதிகள் நகராட்சி மாவட்டம் எனவும் பிரித்தானிய கொலம்பியா பகுதிகள் மாவட்ட நகராட்சிகள் எனவும் அழைக்கப்படுகின்றன.
சிலி
நகராட்சி (municipalidad) நாட்டின் மூன்றாம்நிலை சட்ட அமைப்பாகும்; அவை ஒன்றோ பலவோ கொம்யூன்களை (comuna) நிர்வகிக்கின்றன. முதல்நிலையில் சிலி மண்டலங்களாகவும் (மண்டலங்கள்) இரண்டாம் நிலையில் மாநிலங்களாகவும் (மாநிலங்கள் -provincia) பிரிக்கப்பட்டுள்ளன. இந்த மாநிலங்கள் comunas ஆக பிரிக்கப்பட்டு நகராட்சிகளுக்கு ஒதுக்கப்படுகின்றன. பெரும்பாலான நேரங்களில் நகராட்சியும் கொம்யூனும் ஒரே பெயரில் அமைந்திருந்தாலும் அரசியலமைப்பு ஒரு நகராட்சி ஒன்றிற்கு மேற்பட்ட கொம்யூன்களுக்கு பொறுப்பேற்க அனுமதிக்கிறது.
கொலம்பியா
நகராட்சி (municipio) ஒரு டிபார்ட்மென்டின் (departamento) பாகமாகும். மேலும் இவை காரிஜிமென்டோக்கள் மற்றும் வெரெடாக்கள் என பிரிக்கப்பட்டுள்ளன.
செக் குடியரசு
நகராட்சி (obec) ஒரு kraj (க்ராஜ்)-இன் பாகமாகும்.
டென்மார்க்
கொம்யூன் எனப்படும் நகராட்சி (kommune) ஒரு மண்டலத்தின் மண்டலம் பாகமாகும். சனவரி 1, 2007-இலிருந்து டென்மார்க்கில் கௌன்டிகள் விடப்பட்டன.
டொமினிகன் குடியரசு
நகராட்சி (municipio) ஒரு மாநிலத்தின் பாகமாகும்.
எஸ்தோனியா
நகராட்சி (omavalitsus]]) ஒரு மிகச்சிறிய நிலப்பிரிவாகும்.
பின்லாந்து
நகராட்சி (kunta / kommun - கொம்யூன்) தனது அருகாமையிலுள்ள நகராட்சிகளுடன் ஒரு துணைமண்டலத்தில் (seutukunta / region) மற்றும் மண்டலத்தில் (region – maakunta / landskap) ஒத்திசைந்துள்ளன; மண்டலங்கள் நாட்டின் மாநிலத்துடன் (lääni / län) இணைக்கப்பட்டுள்ளன. நகராட்சிகள் தங்களை "நகரம்" (kaupunki / stad) என அழைத்துக்கொள்ளலாம்.
ஜெர்மனி
நகராட்சி (Gemeinde) ஒரு மாவட்டத்தின் (Kreis) பாகமாகும். பெரும் நகராட்சிகள் Stadt என அழைக்கப்படுகின்றன. மக்கட்தொகை குறைந்த இடங்களில் நகராட்சிகள் ஒன்றிணைக்கப்பட்டு நகராட்சி ஒன்றியம் (Verbandsgemeinde) என அழைக்கப்படுகின்றன.
கிரீஸ்
நகராட்சி ஒரு பிரிபெக்ட்சரின் (prefecture) பாகமாகும். அவை டிமொய் அல்லது (மக்கட்தொகை குறைந்திருந்தால்) கொய்நோட்டே என அழைக்கப்படுகின்றன. இவை சேர்ந்து நோமோஸ் (nomos) எனவும் நோமோஸ்கள் இணைந்து பெருமண்டலமாக (periphery)வும் அழைக்கப்படுகின்றன. நகராட்சிகள் மூன்றாம்நிலை நிர்வாக அமைப்புகள். டமொய் மேயர் மற்றும் கொய்நோட்டே தலைவர் நான்கு ஆண்டுகளுக்கு ஒருமுறை மக்களால் தேர்ந்தெடுக்கப்படுகின்றனர்.
ஹைத்தி
நகராட்சி (commune) ஒரு டிபார்ட்மென்ட்டில் (département) உள்ளடங்கிய அர்ரொன்டிஸ்மென்ட்டின் (arrondissement)) பாகமாகும்.
ஹங்கேரி
நகராட்சி (települési önkormányzat) ஒரு கௌன்ட்டி (megye)யின் பாகமாகும்.
ஐஸ்லாந்து
நகராட்சி ஒரு நகர சட்டமன்றம். அது 300-இலிருந்து 18,000 மக்கள் கொண்ட கிராமமாகவும் இருக்கலாம். (பார்க்க ஐஸ்லாந்து நகராட்சிகள்)
இந்தியா
நகராட்சி பொதுவாக ஒரு நகரையே குறிக்கும். அது கிராமமுமில்லாத பெருநகராகவும் இல்லாத ஊராகும். மக்கள் தொகை 1,00,000-இற்கு மிகுந்திருக்கும். மக்கள் தொகை 1,00,000-ஐ மிகுந்திருந்தால் அது மாநகராட்சி (கார்பரேஷன்) என அழைக்கப்படுகிறது. தமிழ்நாட்டில் ஆண்டு வருமானம் சராசரி ரூ.10 கோடியை தாண்டினால் அவை சிறப்பு நிலை நகராட்சியாகவும், ரூ. 6 கோடிக்கு மேல், ரூ.10 கோடிக்கு மிகாமல் வருமானம் இருந்தால் அவை தேர்வு நிலை நகராட்சியாகவும், ரூ. 4 கோடிக்கு மேல், ரூ. 6 கோடிக்கு மிகாமல் வருமானம் இருந்தால் அவை முதல் நிலை நகராட்சியாகவும், ரூ. 4 கோடி வரை, அதை மிகாமல் வருமானம் பெறுபவை 2-ஆம் நிலை நகராட்சியாகவும் அதற்கு கீ்ழ் உள்ளவை மூன்றாம் நிலை நகராட்சியாகவும் வகைப்படுத்தப்படுகின்றன.
இத்தாலி
ஒரு மண்டலத்தின் (regione) பாகமாக மாநிலமும் (provincia) மாநிலத்தின் பாகமாக கொம்யூனும் (comune) விளங்குகின்றன. நகராட்சி பெரிய கொம்யூன்களின் துணைபிரிவுகளாக உள்ளன. (எ-டு: உரோமை நகரம் கொம்யூன்).
யப்பான்
நகராட்சி நாட்டின் உபபிரிவுகளான பிரிபெக்ட்சரின் (prefecture) ஆட்சியைக் குறிப்பதாகும்.
கென்யா
நான்கு வகையான உள்ளூராட்சிகளில் நகராட்சி ஒன்றாகும். சுமார் 50 முக்கிய நகரங்களுக்கு நகராட்சி நிலை அளிக்கப்பட்டுள்ளது.
லெபனான்
நகராட்சி ஒரு மாவட்டத்தின் district பகுதியாகும். மாவட்டம் ஒரு மாநிலம் அல்லது மண்டலத்தின் (Region or Province, அரபு மொழி: Mouhafazah) பகுதியாகும்.
லக்சம்பர்க்
கொம்யூன்கள் communes கடைநிலை பிரிவுகளாகும்.
நெதர்லாந்து
நகராட்சி (gemeente) மாநிலத்தின் (provincie) பகுதியாகும்.
நியூசிலாந்து
Every part of mainland நியூசிலாந்து is part of either a "நகரம்" (பெரும்பான்மை நகர்ப்புற ம்) or a "மாவட்டம்" (பெரும்பான்மை கிராமப்புறம்). The term "நகராட்சி" has become rare in New Zealand since about 1979 and has no legal status.
நிக்கராகுவா
A municipality (municipio) is subdivision of a department (departamento) or of one of the two Autonomous Regions, Región Autónoma del Atlántico Norte and Región Autónoma del Atlántico Sur.
நார்வே
நகராட்சி (kommune) ஒரு கௌன்ட்டி (fylke)யின் பகுதியாகும். நார்வேயில் 431 நகராட்சிகள் உள்ளன (2006).
பாலத்தீன தேசிய ஆணையம்
நகராட்சிகள் 4,000 மக்கட்தொகையை கொண்டவையும் 13-15 அவை உறுப்பினர்களைக் கொண்டவையுமாகும். பாலத்தீன தேசிய ஆணையத்தில் 105 நகராட்சிகள் உள்ளன.
பராகுவே
இங்கு நகராட்சி (முனிசிபாலிடாட்) நாட்டின் உட்பிரிவான டிபார்ட்மென்டின் பகுதியாகும் (departamento).
பெரு
A municipality (municipio) is another term for மாவட்டம் (distrito) and is the lower-level administrative subdivision. It is part of a பிரதேசம் (provincia), which is part of a department (departamento). As of 2002 a department is now called a region (región).
பிலிப்பைன்ஸ்
A municipality (bayan) is a town with a popularly elected administration including a mayor, and is part of a province (lalawigan)—except for the independent municipality of Pateros, Metro Manila in the National Capital Region—and is composed of barangays.
போலந்து
நகராட்சி (gmina) ஒரு கௌன்ட்டி (powiat)யின் பகுதியாகும்.
போர்த்துகல்
A நகராட்சி (município) is a directly elected local area authority generally consisting of a main city and surrounding villages, with wide-ranging local administration powers. It is also a subdivision of a district for central government purposes (distritos).
பியூட்டோரிக்கோ
நகராட்சி (municipio) இங்கு ஒரு ஊர் அல்லது நகரை, மேயர் உள்ளிட்ட தேர்தெடுக்கப்பட்ட நிர்வாகத்துடன், குறிக்கிறது.
உருமேனியா
நகராட்சி (municipiu) சட்டத்தினால் வரிசையிடப்பட்ட ஊர் அல்லது நகரமாகும். ஒரு யூடெட்டின் மிகச்சிறிய துணைக்கோட்டம் கொம்யூன் எனப்படுகின்றன.
உருசியா
பலவகையான நகராட்சி அமைப்புகள் உள்ளன. பார்க்க உருசிய துணைக்கோட்டங்கள்
சான் மரீனோ
எட்டு சிறு நகராட்சிகள், காஸ்டெல்லி (castelli) உள்ளன.
செர்பியா
நகராட்சி (opština) ஒரு கௌன்ட்டியின் (okrug) பகுதியாகும்.
சிலோவாக்கியா
நகராட்சி (obec) ஒரு மாவட்டத்தின் (okres) பகுதியாகும். நாட்டில் 2,891 நகராட்சிகள் உள்ளன.
தென் ஆப்பிரிக்கா
District municipalities and metropolitan municipalities are subdivisions of the provinces, and local municipalities are subdivisions of district municipalities.
ஸ்விட்சர்லாந்து
நகராட்சி (commune/Gemeinde/comune) ஒரு கன்டனின் (canton/Kanton/cantone) பகுதி மற்றும் கன்டனின் சட்டங்களுக்கு உட்பட்டது.
ஐக்கிய அரபு அமீரகம்
நகராட்சி அமீரகத்தின் பங்காகும். ஒவ்வொரு அமீரகமும் இதற்கான சட்டங்களை இயற்றியுள்ளன.
ஐக்கிய இராச்சியம்
இங்கு நகராட்சி என்ற சொல் பொதுவாக பயன்படுத்துவதில்லை, மற்ற நாடுகளில் நகராட்சி எனக் குறிப்பிடும் ஆட்சியமைப்பிற்கு இணையாக, (சரிசமமாக இல்லை) இடத்திற்கேற்றவாறு குடிகள் பாரிஷ், ஊர், நகரம், பரோ, மாவட்டம், மற்றும் யூனிடரி ஆணையம் குறிக்கும். முனிசிபல் என்ற சொல் ஊர் அல்லது நகரத்தின் ஆட்சியைக் குறிக்கும்.
ஐக்கிய அமெரிக்கா
The entities that have status as a municipality vary from state to state. Cities, towns, boroughs, or villages are common terms for municipalities. Townships, counties, and parishes are not generally considered to be municipalities, although there are exceptions. In some states, towns have a non-municipal status similar to townships. Likewise, some townships have full municipal status.
வெனிசூலா
= முதல்நிலை அமைப்புகள் மற்றும் பிற நகராட்சி வகைகள் =
மக்கள் சீனக் குடியரசு
A direct-controlled municipality (直辖市 in பின்யின்: zhíxiáshì) is a மாநகரம் with equal status to a province: Beijing, Tianjin, Shanghai, and Chongqing (see Municipality of China)
சீன குடியரசு தைவான்
A நகராட்சி (直轄市 in Wade-Giles: chi-hsia-shih) is a நகரம் with equal status to a province: தாய்பெய் and Kaohsiung. (see Municipality of China)
ஜெர்சி
A நகராட்சி refers to the honorary officials elected to run each of the 12 Parishes into which it is subdivided. This is the highest level of regional government in this jurisdiction.
வடக்கு மக்கெதோனியா
84 நகராட்சிகள் (opštini; singular: opština) were established in 2004, reduced from 123 created in 1996.
போர்த்துக்கல்
A நகராட்சி (município/concelho) is the primary local administrative unit. Although it is a part of a மாவட்டம் (distrito) for certain national administrative purposes, the நகராட்சி is not subordinate to the மாவட்டம் and decentralization is doing away with the மாவட்டங்கள். A நகராட்சி contains one or more freguesias.
பியூட்டோரிக்கோ
இங்கு முதல்நிலைக் கோட்டங்கள் இல்லை. நகராட்சிகள் இரண்டாம்நிலையில் இருந்தாலும் முதல்நிலை நிர்வாக கோட்டங்களாக இருக்கின்றன.
மொன்டெனெக்ரோ
நகராட்சி (opština) மிகப்பெரிய மண்டலப் பிரிவாகும்.
லிப்யாவின் நகராட்சிகள்
சில மிகப் பெரியன.
ஸ்பெயின்
நகராட்சி (municipio) ஒரு ஆரம்பநிலை உள்ளாட்சி அமைப்பாகும். நாட்டின் நிர்வாக நோக்கங்களுக்கு இவை மாநிலத்தின் (provincia) பாகமாகும். கலிசியா மண்டலத்தில் இவை கன்செல்லோ (concello) எனவும், (Principality of Asturias) மண்டலத்தில் கன்சேயூ (conceyu) எனவும் அழைக்கப்படுகின்றன.
மேலும் பார்க்க
பகுப்பு:நிர்வாக அலகுகள் பகுப்பு:இந்திய நிர்வாக அலகுகள் பகுப்பு:தமிழ்நாடு உள்ளாட்சி அமைப்புகள்
காசவளநாடு கோவிலூர் ஜம்புகேஸ்வரர் கோயில்
காசவளநாடு கோவிலூர் ஜம்புகேஸ்வரர் கோயில் தஞ்சாவூர் மாவட்டத்திலுள்ள சிவன் கோயிலாகும்.
அமைவிடம்
தஞ்சாவூர் மாவட்டத்தில் தஞ்சாவூர்-பட்டுக்கோட்டை சாலையில் மேல உளூரிலிருந்து மேற்கே 7 கிமீ தொலைவில் இக்கோயில் உள்ளது.
இறைவன், இறைவி
இங்குள்ள இறைவன் ஜம்புகேஸ்வரர், இறைவி அகிலாண்டேஸ்வரி.
இறைவி
இங்குள்ள இறைவி மேல் இரு கரங்களில் மழுவையும் அக்கமர்லையும் கொண்டுள்ளார். கீழிரு கரங்கள் அபய, வரத முத்திரையோட உள்ளன. இறைவியின் நீர்த்திரளாக எடுத்து வழிபட்ட லிங்கமே இத்தலத்து மூலவர் ஆவார்.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
முதல் சித்தன் (இதழ்)
முதல் சித்தன்  1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் முத்துக் கருப்பபிள்ளை ஆவார். இது சித்த மருத்துவக் கருத்துகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உர மரங்கள்
உர மரங்கள் (Fertilizer tree) மண்வள மேம்பாட்டிற்காக வேளாண் காடுகளில் சாகுபடி செய்யப்படும் மரங்கள் ஆகும். வளிமண்டலத்தில் உள்ள தழைச்சத்தை மண்ணில் நிலைநிறுத்தி பயிர்களுக்கு கொடுக்கிறது. மண்ணிற்கு அடியில் எளிதில் கிடைக்கமுடியாத சத்துக்களை மண்ணின் மேற்பரப்பிற்கு கிடைக்கும் வண்ணம் செய்கின்றன. மேலும் உரமரங்கள், உர அரிமானம், மண் அரிமானம் அதனால் ஏற்படும் மண் சேதங்களைத் தடுத்து பயிர்களுக்கு கிடைக்கும் நீர் மேம்பாட்டிற்கு உதவுகிறது. உதாரணமாக உரமரங்களாக செஸ்பேனியா, கிளரிசிடியா, தெப்ரோசியா, பைதர்பியா அல்பிடா, லுசர்ன் அல்லது தகாசாஸ்தே (சைட்டிசஸ் புரோலிபெரஸ்) என்ற உரமரம் ஒரு ஹெக்டேருக்கு 575 கிலோ தழைச்சத்தை ஒரு வருடத்திற்கு நிலைநிறுத்தக்கூடிய தன்மை கொண்டது. இது மேலும் வருடத்திற்கு 800 மி.லி மழையளவு கொண்ட பகுதிகளில் மக்காச்சோளத்தில் மகசூலை வருடத்திற்கு ஒரு டன்/ஹெக்டேர் என்பதில் இருந்து 10 டன்/ஹெக்டேர் வரை அதிகரிக்கக் கூடியத்தன்மை வாய்ந்தது.
ஆப்பிரிக்காவில் உரமரத்தின் பயன்பாடு
பைதர்பியா அல்பிடா என்ற உரமரம், ஆப்பிரிக்காவின் மாளவி மற்றும் ஜாம்பியா பகுதிகளில் மக்காச்சோளத்தின் மகசூலை இருமடங்கு மற்றும் மும்மடங்கு அதிகரிக்கச் செய்கிறது. பசுமை வேளாண்மையில் உரமரங்கள் உணவுப்பாதுகாப்பை அதிகரிக்கின்றது. ஜாம்பியா பகுதியில் 3 இலட்சம் ஹெக்டேர் பரப்பளவை விட நைஜர் பகுதியில் 4.8 மில்லியன் ஹெக்டேர் பரப்பு உரமரங்களால் பயனாகிறது.
மேற்கோள்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:இயற்கை வேளாண்மை பகுப்பு:உரம்
மகாநதி (இதழ்)
மகாநதி என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், மதுரையில் இருந்து வெளிவந்தத முற்போக்கு இதழ் ஆகும்.
வரலாறு
மகாநதி இதழ் மதுரையிலிருந்து வெளிவந்த 'இருமாதம் ஒரு முறை' கலை இலக்கிய வெளியீடு ஆகும். இது. 1970 களின் இறுதிக் கட்டத்தில் பிரசுரமான முற்போக்கு இதழ் ஆகும். இதன் ஆசிரியர் பரிணாமன் ஆவார். மகாநதி தரமான சிறுகதைகளையும், பயன் நிறைந்த சிந்தனைக் கட்டுரைகளையும் வெளியிட்டுள்ளது. கட்டுரைகள் விஷயத்தில் மகாநதி மிகுந்த அக்கறை காட்டி, பல முக்கியமான பிரச்னைகளை அலசியிருக்கிறது. வட்டார இலக்கியம் சம்பந்தமான ஆய்வுகள் குறிப்பிடத்தகுந்தவை.
வாசகர்களின் கவனத்துக்குக் கொண்டு வரப்பட வேண்டிய நல்ல புத்தகங்களை விரிவான கட்டுரைகள் மூலம் இது அறிமுகம் செய்தது. நல்ல திரைப்படங்கள் குறித்தும் விரிவான கட்டுரைகளை 'மகாநதி’ வெளியிட்டது. போலந்து திரைப்படம், ஆந்த்ரேவாய்தாவின் 'தி பிராமிஸ்ட் லேண்ட்', தெலுங்கு திரைப்படம், மிருணாள் ஸென்னின் 'ஒரு ஊரின் கதை' ஆகியவை முக்கியமானவை. மகாநதி ஒன்பது இதழ்களோடு மறைந்து விட்டது.
குறிப்புகள்
பகுப்பு:தமிழ்நாட்டுத் தமிழ் இதழ்கள் பகுப்பு:சிற்றிதழ்கள் பகுப்பு:1970 களில் வெளிவந்த தமிழ் இதழ்கள்
ஓ21
ஓ21 (021) இது 2014ஆம் ஆண்டு திரைக்கு வந்த பாக்கிஸ்தான் நாட்டு உளவு திரில்லர் திரைப்படம் ஆகும். இந்த திரைப்படத்தை ஜாமி மற்றும் சும்மர் நிக்ஸ் என்பவர்கள் இயக்க, ஷான், ஷாமூன் அப்பாஸி, ஆமினா ஷேக் உள்ளிட்ட பலர் நடித்துள்ளார்கள்.
வெளி இணைப்புகள்
பகுப்பு:2014 திரைப்படங்கள்
பவுல் ஃபிசர் (துடுப்பாட்டக்காரர், பிறப்பு 1954)
வெளி இணைப்பு
பவுல் ஃபிசர் (துடுப்பாட்டக்காரர், பிறப்பு 1954)- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1954 பிறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
ஜோகேசுவர் சிங் லைசுராம்
ஜோகேசுவர் சிங் லைசுராம் (Jogeswar Singh Laisram) ஒரு இந்திய அரசியல்வாதி. இவர் பாராளுமன்ற உறுப்பினராக இருந்தார். இந்திய நாடாளுமன்றத்தின் கீழ் சபையான மக்களவையில் உள் மணிப்பூரை பிரதிநிதித்துவப்படுத்தினார்.
வெளி இணைப்புகள்
பகுப்பு:இறந்த ஆண்டு குறிப்பிடப்படவில்லை பகுப்பு:1912 பிறப்புகள் பகுப்பு:1ஆவது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள்
பிலாகி
வரலாறு
இந்த ஊரில் ஹசன் டோங்ரி என்ற தர்கா உள்ளது. இங்கு மொகரம் பண்டிகை சிறப்பாக கொண்டாடப்படுகிறது. நகருக்குத் தெற்கே ஒரு கிமீ தொலைவில் மலைகளால் சூழப்பட்ட சித்தேஸ்வரர் கோவில் உள்ளது. கோயிலின் அடிச்சுவற்றில் 1695-96ஆம் ஆண்டு கல்வெட்டு உள்ளது. இது வஜிர் ஹைதர் கானின் துணை அதிகாரியான கந்தேராவ் திம்மாஜியால் கிழக்கு வாசல் கட்டப்பட்டதை பதிவு செய்கிறது.
நிலவியல்
பில்கி நகரம் 16.34722°N, 75.61806°Wஇல் அமைந்துள்ளது. இது சராசரியாக 509 மீட்டர்கள் (1669 அடி) உயரத்தில் உள்ளது.
இது 782 சதுர கிலோமீட்டர் (301.9 ச.மை) பரப்பளவில் 16°-03′ முதல் 16°-32′ வடக்கு அட்சரேகை மற்றும் 75°-73′ முதல் 76°-49′ கிழக்கு தீர்க்கரேகை வரை அமைந்துள்ளது. வடக்கே பீசப்பூர் மாவட்டத்தின் விஜயபுரா வட்டம், மேற்கில் முதோல் வட்டம், தெற்கிலும் தென்கிழக்கிலும் பாகல்கோட், வடக்கே ஜமகண்டி ஆகியவை இதன் எல்லைகளாக உள்ளது. கிருஷ்ணா நீர்த்தேக்கம் இதன் வடக்கு எல்லையாக அமைகிறது. இந்த இடத்திற்கு அருகில் தேசிய நெடுஞ்சாலை 52 (இந்தியா) செல்கிறது.
மக்கள் தொகை
2001 இந்திய மக்கள் தொகை கணக்கெடுப்பின்படி, பிலாகி நகரத்தின் மக்கள் தொகை 15,464 ஆகும். மக்கள் தொகையில் ஆண்கள் 50%, பெண்கள் 50%. பிலாகியின் சராசரி கல்வியறிவு விகிதம் 58%. இது தேசிய சராசரியான 59.5% ஐ விடக் குறைவு. இதில் ஆண்களின் கல்வியறிவு 66% எனவும், பெண்களின் கல்வியறிவு 49% எனவும் உள்ளது. மக்கள் தொகையில் 16% பேர் 6 வயதுக்குட்பட்டவர்கள்.
வட்டத்தின் பிரிவுகள்
பிலாகியின் தலைமையக நகரத்தைத் தவிர, பிலாகி வட்டத்தில் இருபது கிராம ஊராட்சி கிராமங்கள் உள்ளன. அவை ஒன்று முதல் ஏழு துணை கிராமங்களை நிர்வகிக்கின்றன.
கலாச்சாரம்
நகரத்திற்கு வடக்கே அரேட்டினா பாவி ('ஆறு காளை கிணறு') என்கிற ஒரே கல்லால் மூடப்பட்ட குளம் அல்லது கிணறு உள்ளது. கிணற்றின் உள்ளே சிவனுக்கு கோயில் உள்ளது; இருப்பினும், இலிங்கம் உடைந்து காணப்படுகிறது. எனவே வழிபாடு எதுவும் நடைபெறுவதில்லை. கிணற்றின் சுவர்களில் கன்னடம், பாரசீக மொழிகளில் கல்வெட்டுகள் உள்ளன. அவை 1708இல் அதன் கட்டுமானத்தைப் பதிவு செய்கின்றன கன்னட கல்வெட்டு கார்க்ய-கோத்ராவின் விசாஜி மகாதேவ பண்டிட்காவைப் பற்றி கூறுகிறது.
வெளி இணைப்புகள்
பகுப்பு:Coordinates on Wikidata பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:பாகல்கோட் மாவட்டம்
வடலூர்
வடலூர் (ஆங்கிலம்:Vadalur), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தின் குறிஞ்சிப்பாடி வட்டத்தில் இருக்கும் ஒரு நகராட்சி ஆகும். இந்த நகராட்சியில் பார்வதிபுரம், சேராக்குப்பம், ஆபத்தாரணபுரம் என மூன்று வருவாய் கிராமங்கள் உள்ளது.
2021-இல் நகராட்சியாக தரம் உயர்த்துதல்
16 அக்டோபர் 2021 அன்று வடலூர் பேரூராட்சியை நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இந்நகராட்சி    9,736 வீடுகளும், 39,514 மக்கள்தொகையும் கொண்டது. மேலும் இந்நகராட்சியின் எழுத்தறிவு 83.6% மற்றும்  பாலின விகிதம் 1,000 ஆண்களுக்கு, 978 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 893 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 5,652 மற்றும் 590 ஆகவுள்ளனர்.
வடலூர் நகராட்சியின் பகுதிகள்
வடலூர் நகராட்சியின் கீழ் பார்வதிபுரம், கோட்டைகரை, வாகீசம் நகர், காட்டுகொல்லை, சேராக்குப்பம், ஆபத்தாரணபுரம், பூசாலிகுப்பம், வெங்கட்டங்குப்பம், நெத்தனாங்குப்பம், ஆர். சி. காலனி, சின்ன காலனி போன்ற பகுதிகள் வருகின்றன. தற்பொழுது நெய்வேலி பழுப்பு நிலக்கரி நிறுவனத்தில் பணியாற்றி ஓய்வு பெற்றவர்கள், இங்கு வந்து அதிக அளவில் குடியேறுவதால் பல புதிய நகர்கள் உருவாகி உள்ளன. அவை ஆர். கே. மூர்த்தி நகர், என். எல். சி ஆபீசர் நகர், புது நகர், ஜெயப்பிரியா நகர், செல்லியம்மன் கோயில் நகர், ராகவேந்திரா நகர் போன்றவையாகும். இந்த நகராட்சி 27 வார்டுகளாக பிரிக்கப்பட்டுள்ளது.
நீர்ப்பாசனம்
நகராட்சியில் அடங்கியுள்ள சேராக்குப்பம் பகுதியில் அய்யனேரி என்ற ஏரி உள்ளது. மழைக்காலத்தில் வரும் நீரைத் தேக்கி வைத்து பாசனம் நடைபெறுகிறது. இவ்வேரி சுமார் 54 ஏக்கர் பரப்பளவில் அமைந்துள்ளது. இந்த ஏரியின் நீரைக்கொண்டு நெல் பயிரிடப்படுகிறது. தற்பொழுது நெய்வேலி பழுப்பு நிலக்கரி சுரங்கத்திலிருந்து வெளியேற்றப்படும் நீர் இந்த ஏரிக்கு வருவதால் மூன்று போகமும் நெல் பயிரிடப்படுகிறது.
போக்குவரத்து
சென்னை - கும்பகோணம் நெடுன்சாலையும், கடலூர் - சேலம் நெடுஞ்சாலையும் சந்திக்கும் இடத்தில் வடலூர் அமைந்துள்ளதால் சென்னை, காஞ்சிபுரம், திருவண்ணாமலை, விழுப்புரம் போன்ற ஊர்களிலிருந்து வடலூர் வழியாக தஞ்சை, கும்பகோணம், சிதம்பரம், மயிலாடுதுறை, காட்டுமன்னார்கோயில் திருப்பதி, பெங்களூர், திருப்பூர், பழனி ஆகிய ஊர்களுக்கு பேருந்து வசதி உள்ளது. அதே போல் கடலூரிலிருந்து திருச்சி, சேலம் ஆகிய ஊர்களுக்கும் வடலூர் வழியாக பேருந்து வசதி உண்டு. வடலூரில் தொடர்வண்டி நிலையமும் உள்ளது. வடலூர்- நெய்வேலி சாலையில் பேருந்து பணிமனை ஒன்றும் உள்ளது. காரைக்கால்-பெங்களுரு, கடலூர்-திருச்சி மார்க்கத்தில் தொடர்வண்டி செல்கிறது.
கோயில்கள்
வடலூர் நகராட்சிக்குட்பட்ட சேராக்குப்பம் மக்கள் அய்யனேரி கரையில் பிடாரி அம்மனுக்கு கோயில் கட்டியுள்ளனர். பிடாரி அம்மனை செல்லியம்மன் எனவும் அழைக்கின்றனர். பிடாரி அம்மன் கோயிலுக்கு அருகில் ஐயனார் கோயிலும் உள்ளது. ஆபத்தாரணபுரம் கிராமத்திற்கு வடகிழக்கில் ஒரு கி.மீ. தொலைவில் பச்சை வாழியம்மன் கோயில் உள்ளது. இந்த அம்மன் கிராம மக்களின் காவல் தெய்வமாகவும், குலதெய்வமாகவும் கருதப்படுகிறாள்.
கல்வி நிறுவனங்கள்
அமைக்கப்படும் என சட்டமன்றத்தில் அரசு அறிவித்துள்ளது
சந்தை
பிடாரி அம்மன் கோயிலுக்கு அருகில் சனிக்கிழமை தோறும் வாரச்சந்தை நடைபெறுகிறது கடலூர் மாவட்டத்தில் நடைபெறும் மிகப் பெரிய சந்தை இதுவாகும். இங்கு உழவர் சந்தை தினந்தோறும் செயல்படுகிறது
ஆதாரங்கள்
கடலூர் மாவட்டத்தில் உள்ள ஊர்களும் நகரங்களும் பகுப்பு:கடலூர் மாவட்டம்
மணச்சநல்லூர் வட்டம்
மண்ணச்சநல்லூர் வட்டம், தமிழ்நாட்டின் திருச்சிராப்பள்ளி மாவட்டத்தில் உள்ள 11 வட்டங்களில் ஒன்றாகும். இந்த வட்டத்தின் தலைமையகமாக மண்ணச்சநல்லூர் நகரம் உள்ளது. இந்த வட்டத்தின் கீழ் 46 வருவாய் கிராமங்கள் உள்ளன. மண்ணச்சநல்லூர் ஊராட்சி ஒன்றியம் இவ்வட்டத்தில் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை பரம்பல் பின்வருமாறு உள்ளது:
மேற்கோள்கள்
பகுப்பு:திருச்சிராப்பள்ளி மாவட்ட வட்டங்கள்
ஜோகன் சிவனேஷ்
ஜோகன் சிவனேஷ் (Johan Shevanesh) என்பவர் ஒரு இந்திய திரைப்பட இசையமைப்பாளராவார். இவர் 2016 ஆண்டு வெளியான மெட்ரோ திரைப்படத்திற்கு இசையமைத்துள்ளார்.
வாழ்க்கை
இயக்குநர் சுசி கணேசனிடம் கந்தசாமி படத்தில் துணை இயக்குநராக வேலைபார்த்த ஆனந்த கிருஷ்ணன் ஜோகனுக்கு அறிமுகமானார். இவர் 2013இல் இந்திப் படமான ‘ஆமிர்’ படத்தை மறுதயாரிப்பில் ஆள் படமாக எடுக்க முடிவெடுத்தார். இந்தப்படத்திற்கு ஜோகன் இசையமைத்தார். இந்தப் படத்தின் திரைக்கதைக்கு இசைதான் உயிர்நாடி. அதிலும் கடைசி 20 நிமிடங்களுக்கு வசனமே கிடையாது. ஏற்கெனவே கொள்ளைக்காரன் படத்துக்காக இசையமைத்திருந்தாலும் ஆள் படம் ஜோகனுக்கு அடையாளம் தேடித் தந்தது. அதன்பிறகு மெட்ரோ திரைப்படத்திற்கு இசையமைத்துள்ளார்.
மேற்கோள்கள்
பகுப்பு:தமிழ்த் திரைப்பட இசையமைப்பாளர்கள்
ஜான் ஃபிசர்
ஜான் ஃபிசர் (John Fisher, பிறப்பு: ஆகத்து 4 1897, இறப்பு: சூன் 22 1954), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1921-1922 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஃபிசர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1897 பிறப்புகள் பகுப்பு:1954 இறப்புகள் பகுப்பு:டெர்பிசையர் துடுப்பாட்டக்காரர்கள்
கீழவயலி மொட்டையசாமி கோயில்
கீழவயலி மொட்டையசாமி கோயில் தமிழ்நாட்டில் திருநெல்வேலி மாவட்டம், கீழவயலி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மொட்டப்ப சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் பௌர்ணமி பூஜை முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மகாபாரத கதைமாந்தர்களின் பட்டியல்
மகாபாரதம் பண்டைய இந்தியாவின் இரண்டு முக்கிய சமஸ்கிருத இதிகாசங்களில் ஒன்றாகும்; இது வியாச முனிவரால் இயற்றப்பட்டது. மகாபாரதத்தின் மிக முக்கியமான பாத்திரங்கள் பின்வருமாறு கூறலாம்: கிருஷ்ணா ; பாண்டவர்கள் யுதிஷ்டிரா, பீமன், அர்ஜுனன், நகுலன் மற்றும் சகாதேவன், அவர்களது மனைவி திரௌபதியுடன் ; மற்றும் கௌரவர்கள் (அவர்கள் நூறு சகோதரர்கள்), மூத்த சகோதரர் துரியோதனன் தலைமையில். பீஷ்மர், கர்ணன், துரோணாச்சாரியார், சகுனி, திருதராஷ்டிரன், காந்தாரி மற்றும் குந்தி ஆகியோர் மிக முக்கியமான மற்ற கதாபாத்திரங்கள். பலராமன், சுபத்ரா, விதுரா, அபிமன்யு, கிருபாச்சார்யா, பாண்டு, சத்யவதி, அஸ்வத்தாமா, மற்றும் அம்பா ஆகியோர் சில முக்கிய கூடுதல் பாத்திரங்கள். இதிகாசத்தில் குறிப்பிடத்தக்க பங்கு வகிக்கும் தெய்வங்களில் விஷ்ணு, பிரம்மா, சிவன், கங்கை, இந்திரன், சூரியன் மற்றும் யமன் ஆகியோர் அடங்குவர்.
இந்தப் பட்டியலில் குறிப்பிடத்தக்க கதாபாத்திரங்களைக் குறிப்பிடுவதுடன், பிராந்தியக் கதைகள் மற்றும் மகாபாரதம் தொடர்பான நாட்டுப்புறக் கதைகளில் வரும் கதாபாத்திரங்களும் இருக்கலாம்.
மலபார் கடற்கரை
மலபார் கடற்கரை  (Malabar Coast) இந்தியத் துணைக்கண்டத்தின் தென் மேற்கில் மலபார் பிரதேசத்தில் அமைந்துள்ள நீண்ட மற்றும் குறுகிய கடற்கரைப் பிரதேசமாகும். புவியியல்படி மேற்குத் தொடர்ச்சி மலைகளின் மேற்குசரிவுகளில் நீர்மிகு பருவப் பெயர்ச்சிக் காற்று மேகங்கள் தடுக்கப்பட்டு தென்னிந்தியாவின் மிகுந்த மழைபெறும் பகுதிகளாக விளங்குகிறது. ”மலபார் கடலோரம்” என்ற சொல் சிலநேரங்களில் கொங்கண் கடலோரத்திலிருந்து கன்னியாகுமரி வரையுள்ள மேற்குக் கடலோரக் கரைப்பகுதிக்கு பயன்படுத்தப்படுகிறது. மலபார் கடற்கரையில் அமைந்த பெரிய துறைமுகங்களில் ஒன்று கொச்சி துறைமுகம் ஆகும்.
வரலாறு
மலபார் கடலோரப் பகுதிகள் கி.மு 3000 முதலே முதன்மை வணிக மையமாக இருந்துள்ளது. மெசபடோமியா, எகிப்து, கிரேக்கம், உரோமை, யெருசேலம், அரபு நாடுகளுடன் வணிகத் தொடர்பு கொண்டுள்ளது. மிகப் பழமையான இன்றளவும் செயலாக்கத்தில் உள்ள துறைமுக நகரங்கள், கோழிக்கோடு கண்ணூர் போன்றவை பல நூற்றாண்டுகளாக இந்தியப் பெருங்கடல் வழியே வணிகம் நடத்தி வந்துள்ளது.
இங்குள்ள நகரங்கள் எப்போதுமே கடல் மற்றும் கடல்வழி வணிகத்தில் ஈடுபட்டிருந்தமையால் இவை மிகவும் பன்பண்பாட்டுத் தன்மையுடையனவாக உள்ளன. மலபார் கடற்கரை பகுதிகள் முதன்முதலாக பிற சமயத்தினரான சிரியா கிறித்தவர்கள், கொச்சி யூதர்கள், அரபு இசுலாமியரை ஏற்றுக்கொண்டுள்ளது.
மேற்கோள்கள்
பகுப்பு:இந்தியக் கடற்கரைகள் பகுப்பு:கேரளக் கடற்கரைகள்
டி.டி.டீ
டி.டி.டீ (DDT) ( டைக்குளோரோ டைபினைல் டிரைகுளோரோ ஈத்தேன் என்பதன் சுருக்கப்பெயர்) என்பது நன்கு அறியப்படும் செயற்கை பூச்சிக்கொல்லிகளில் ஒன்றாகும். இது கருத்துப் போராட்டத்துக்கிடமான வரலாற்றைக் கொண்ட தனித்தன்மை வாய்ந்த வேதிப் பொருளாகும்.
1874 ஆம் ஆண்டு கண்டுபிடிக்கப்பட்ட டி.டி.டீ முதல் கலவையின் பூச்சிக்கொல்லி பண்புகள் 1939 ஆம் ஆண்டு வரை கண்டறியப்படவில்லை. இரண்டாம் உலகப் போரின் இரண்டாம் பகுதியின் போது பொதுமக்கள் மற்றும் படைப்பிரிவு வீரர்களுக்கு ஏற்பட்ட மலேரியா மற்றும் டைஃபசு காய்ச்சல் போன்றவற்றைக் கட்டுப்படுத்த வெற்றிகரமாக பயன்படுத்தப்பட்டது. "பல்வேறு நோய்களை முறியடிக்கும் அதிகத் திறன் கொண்ட டி.டி.டீ யைக் கண்டறிந்த காரணத்திற்காக" சுவிட்சர்லாந்தைச் சார்ந்த வேதியியலாளர் பால் ஃகெர்மேன் முல்லர் என்பவருக்கு 1948 ஆம் ஆண்டின் உடலியல் அல்லது மருத்துவத்திற்கான நோபல் பரிசு வழங்கப்பட்டது. இது போருக்கு பின்னர் பயிர்த் தொழிலில் பூச்சிக் கொல்லியாக பயன்படுத்துவதற்காக உருவாக்கப்பட்டது. பின்னர் இதன் படைப்பும் பயன்பாடும் அதிக அளவில் இருந்தது.
1962 ஆம் ஆண்டு அமெரிக்க உயிரியல் அறிஞர் ராச்செல் கார்சென் என்பவர் சைலண்ட் ஸ்ப்ரிங் என்ற புத்தகத்தை வெளியிட்டார். அமெரிக்காவில் டி.டி.டீ இன் கலவைகளைப் பிரிக்காமல் தெளிப்பதால் ஏற்படும் சூழ்நிலை மாற்றங்கள் மற்றும் அதிக அளவு வேதிப் பொருள்களைச் சுற்றுச்சூழலில் பயன்படுத்துவதால் சூழலியல் அல்லது மனித உடலுக்கு ஏற்படும் தீங்குகளைப் பற்றி முழுமையாக அறியாமல் பயன்படுத்துகிறார்கள் என்ற கேள்வியும் இந்தப் புத்தகத்தில் பட்டியலிடப்பட்டு இருந்தது. டி.டி.டீ மற்றும் மற்ற பூச்சிக்கொல்லிகளின் பயன்பாடு புற்றுநோயை ஏற்படுத்துவதாகவும், மேலும் இந்த பொருட்களை பயிர்த்தொழிலில் பயன்படுத்துவது, விலங்குகளின் வாழ்க்கையைக் குறிப்பாக பறவைகளுக்கு தீங்கு விளைவிக்கக் கூடியதாக இருக்கும் என்று இந்தப் புத்தகம் அறிவுறுத்தியது. இந்த புத்தகத்தின் வெளியீடு சுற்றுச்சூழல் இயக்கம் என்ற மிகப்பெரிய இயக்கம் உருவாகக் காரணமாக அமைந்தது. இதன் விளைவாக இறுதியில் 1972 ஆம் ஆண்டு அமெரிக்காவில் டி.டி.டீ பயன்பாடு தடைசெய்யப்பட்டது. ஸ்டாக்ஹோம் கன்வென்ஷன் உடன்படிக்கையின் படி பயிர்த்தொழிலில் டி.டி.டீ யின் பயன்பாடு உலகளவில் தடைசெய்யப்பட்டுள்ளது. ஆனால் பல்வேறு எதிர்க் கருத்துகளுக்குமிடையே நோய் நுண்ணுயிரிகளைக் கட்டுப்படுத்துவதில் குறைந்த அளவில் தற்போதும் பயன்படுத்தப்படுகிறது.
அழிவாய்ப்புள்ள உயிரினம் சட்டத்தின் ஒரு பகுதியுடன் அமெரிக்காவில் டி.டி.டீ இன் பயன்பாடு தடைசெய்யப்பட்டுள்ளது. இது அமெரிக்காவின் அருகில் அழிவு நிலையில் உள்ள அமெரிக்க தேசியப் பறவை வெண்தலைக் கழுகின் மீள்வரவை அதிகப்படுத்துவதில் முக்கிய காரணமாக உள்ளது என்று விஞ்ஞானிகள் கருதினர்.
பண்புகள் மற்றும் வேதியியல்
பூச்சிக்கொல்லியான மீத்தோசைக்ளோர் மற்றும் சிறு பூச்சிக்கொல்லியான டைகோஃபோல் போன்ற கட்டுமானம் கொண்ட ஆர்கனோக்ளோரின் டி.டி.டீ ஆகும். இது நிறமற்ற, கடினமான படிக வடிவமைப்புடன் குறைவான வேதிப்பொருள் மணத்தைக் கொண்ட நீர் விலக்கியாகும். இது தண்ணீரில் கரையாத பண்புடையது ஆனால் ஆர்கானிக் கரைப்பான்கள், கொழுப்புகள் மற்றும் எண்ணெய் போன்ற நீர்மங்களில் நன்றாக கரையக்கூடியது. டி.டி.டீ இயற்கையாக நிகழாது, குளோரால் (CCl3CHO) நீர்மத்துடன் குளோரோபென்சைனை (C6H5Cl) கலப்பதால் ஏற்படும் விளைவுடன் வினையூக்கியான கந்தகக் காடியுடன் கலப்பதன் மூலம் இது தயாரிக்கப்படுகிறது. ஆனோஃபெக்ஸ், சீசாரெக்ஃசு, குளோரோபெனொதனே, குளோஃபெனோடைன், டிகோபைன், டினோசைட், கெஸ்ரோல், கெஸோபோன், கியூஸ்ரோல், குரோன், இக்சோடெக்ச், நியோசிட், நியோசிடோல் மற்றும் ஸெர்டைன் என்ற வணிகப் பெயர்களில் டி.டி.டீ விற்பனை செய்யப்படுகிறது.
தயாரிப்பு மற்றும் பயன்பாட்டு விவரங்கள்
இன்று, 4,000 முதல் 5,000 டன்கள் வரை மட்டுமே ஒவ்வொரு ஆண்டும் மலேரியா மற்றும் உடலுள்ளுறுப்புக்குரிய ஓரணு ஒட்டுண்ணி நோயைக் கட்டுப்படுத்த பயன்படுத்தப்படுகிறது. இதை பயன்படுத்துவதில் இந்தியா மிகப்பெரிய வாடிக்கையாளராக உள்ளது. இந்தியா, சீனா, மற்றும் வட கொரியா போன்ற நாடுகள் மட்டுமே தயாரித்துப் பயன்படுத்துகின்றன. மேலும் இந்த நாடுகளில் இதன் தயாரிப்பு அதிகமாக உள்ளதாக அறிக்கைகள் கூறுகின்றன.
செயலின் இயங்கமைப்பு
ஆற்றல் மிக்க கிருமிநாசினிப் பண்புகளைக் கொண்டுள்ளதால் சோடியம் அயன் தடத்தைப் பூச்சிகளின் நியூரான்கள் வழியாக செலுத்தி பிடிப்பு போன்ற நிலையை ஏற்படுத்தி இறுதியில் இறப்பதற்கான கூறுகளை ஏற்படுத்துகிறது. சோடியம் தடத்தின் மூலம் இயல்பு மாறும் திறன் கொண்ட பூச்சி வகைகள் டி.டி.டீ மற்றும் மற்ற பூச்சிக்கொல்லிகளில் தடுப்பாற்றலை ஏற்படுத்துகின்றன. சைட்டோக்ரோம் P450 ஐ வெளிப்படுத்தும் சில பூச்சி இனங்களில் வகைகளிலும் டி.டி.டீ தடுப்புத்தன்மை அளிக்கப்பட்டுள்ளது.
மனித உடல்களில் மரபணு அல்லது நாளமில்லாச் சுரப்பிகளை சீர்குலைக்கும் விதத்தில் இருக்கும். மனித உடலில் ஏற்படுத்தும் விளைவுகளை கீழே காண்க
வரலாறு
thumb|right|250px|5% டி.டி.டீ (DDT)யைக் கொண்டுள்ள விற்பனைக்குரியப் பொருள் 1874 ஆம் ஆண்டு ஆத்மர் ஸைல்டெலர் கண்டுபிடிக்கப்பட்ட டி.டி.டீ முதல் கலவையின் பூச்சிக்கொல்லி பண்புகள் 1939 ஆம் ஆண்டு ஸ்விஷ் விஞ்ஞானி பால் ஹெர்மேன் முல்லர் என்பவரால் கண்டறியப்பட்டது, இந்த கண்டுபிடிப்புக்காக 1948 ஆம் ஆண்டின் உடலியல் மற்றும் மருத்துவத்திற்கான நோபல் பரிசு வழங்கப்பட்டது.
1940கள் மற்றும் 1950களில் பயன்பாடு
குளோரின் கலந்த பூச்சிக் கொல்லிகளின் பயன்பாட்டிற்காக 1940கள் மற்றும் 1950களில் டி.டி.டீ வெகுவாக அறியப்பட்டது. பைரீத்ரம் உடன் குறைவாக இணைக்கப்பட்டு, இரண்டாம் உலகப் போரின் போது ஐரோப்பாவின் பகுதிகளில் ஏற்பட்ட டைஃபசு நோய்க்கான நோய்ப்பரப்பும் உயிரிகளை முழுவதும் அழிக்க நடப்பு நாடுகளில் பயன்படுத்தப்பட்டது. தெற்கு பசிபிக் பகுதிகளில் மலேரியாவைக் கட்டுப்படுத்த கண்கவர் விளைவுகளுடன் தெளிக்கப்பட்டது. இந்த நோய்ப்பரப்பும் உயிரிகளில் டி.டி.டீ யின் வேதியியல் மற்றும் பூச்சிக்கொல்லி பண்புகள் மிகவும் முக்கியமான காரணிகளாக இருந்தது, செயல்முறை கருவிகளில் இருந்த முன்னேற்றம் மற்றும் அதிக அளவிலான அமைப்புகள் மற்றும் போதுமான அளவு மனித ஆற்றல் போன்றவை போர் காலங்களில் இதை தெளிப்பதற்கான வேலை வெற்றி பெற முக்கிய காரணமாக அமைந்தது. பயிர்த்தொழிலில் பூச்சிக்கொல்லியாக 1945 ஆம் ஆண்டு முதல் விவசாயிகள் பயன்படுத்தினர் செய்தனர். ஐரோப்பா மற்றும் வடக்கு அமெரிக்காவில் மலேரியாவை விரட்டும் முயற்சியில் டி.டி.டீ சிறிய பங்காற்றியது, பொதுமக்களின் உடல்நலம் குறித்த முறையான கணக்கீடுகள் மற்றும் வாழ்க்கைத் தரத்தைப் பொறுத்து டி.டி.டீ யின் வருகைக்கு முன்பே உலகின் பல இடங்களில் மலேரியா நீக்கப்பட்டு விட்டது. டி.டி.டீ தெளிக்கும் பிரச்சாரத்தில் ஈடுபட்டிருந்த அமெரிக்காவைச் சேர்ந்த CDC மருத்துவர் ஒருவர் "இறக்க போகும் நாயை நாங்கள் உதைக்கிறோம்" என்று விளைவு பற்றிக் கூறினார்.
முழுவதும் டி.டி.டீ யை பயன்படுத்தி மலேரியாவை உலக அளவில் இருந்து நீக்கும் முயற்சியை 1955 ஆம் ஆண்டு உலக உடல் நல அமைப்பு தொடங்கியது. இந்த முயற்சியின் விளைவாக தைவான், கரீபியன் தீவுகளில் பல பகுதிகள், பால்கான்ஸ் பகுதிகள், வடக்கு அமெரிக்காவின் சில பகுதிகள், ஆஸ்திரேலியாவின் தெற்கு பகுதிகள், தெற்கு பசிபிக் பகுதியின் அநேக இடங்கள் மற்றும் இலங்கை மற்றும் இந்தியாவில் அதிகமாக இருந்த இறப்புகளை குறைத்தல் போன்ற இடங்களிலிருந்து நோய் முழுமையாக நீக்கப்பட்டது. டி.டி.டீ யின் தடுப்பாற்றல் மற்றும் அதிக அளவு பயிர்த் தொழிலில் பயன்படுத்திய காரணத்தினால் பூச்சிகளின் பெருக்கம் கட்டுப்படுத்தப்பட்டது. பல இடங்களில் மலேரியாவிற்கு எதிரான நோய்ப்பரப்பும் உயிரிகள் குறைவாக அல்லது முழுவதும் நீக்கப்பட்டது, மேலும் சில இடங்களில் இவற்றின் நிலை உயர்ந்தது. அதிக சமுதாயப்-பொருளியல் சார்ந்த முன்னோடி நிலையில் உள்ள, உடல் நலப் பாதுகாப்பில் முழுமையாக உள்ள, மற்றும் மலேரியாவின் தாக்கும் தீவிரமாக உள்ள அல்லது எப்போதாவது தாக்கம் உள்ள பகுதிகள் இந்த செயல்முறை முழு வெற்றியுடன் மலேரியா நீக்கப்பட்டது.
கொசுக்களின் தொடர்ச்சியான வாழ்க்கை முறை மற்றும் மோசமான கட்டமைப்புகள் காரணமாக வெப்ப மண்டலம் சார்ந்த பகுதிகளில் டி.டி.டீ யின் பயன்பாடு குறைந்த அளவே இருந்தது. இந்தச் சிரமங்கள் காரணமாக தெற்கு ஆப்ரிக்காவில் இந்த முறையைச் செயல்படுத்த இயலவில்லை, இதன் விளைவாக இறப்பு எண்ணிக்கை இந்த பகுதிகளில் குறையாமல் இருந்தது, தற்போது உலகளவில் அதிகமாக நிகழும் மலேரியா இறப்புகளை மருந்து முறைகளை பயன்படுத்தி மற்றும் ப்ளாசோடியம் ஃபலாசிப்ரம் என்ற கொடூரமான நோய்ப்பரப்பும் உயிரியின் மூலம் மலேரியா உருவாவதைக் குறைக்க நடவடிக்கை மேற்கொள்ளப்பட்டது. 1969 ஆம் ஆண்டு முழுமையாக நீக்குதல் என்பது தடைசெய்யப்பட்டது, நோயைக் கட்டுப்படுத்துதல் மற்றும் சிகிச்சை அளித்தல் போன்றவற்றில் கவனம் செலுத்தப்பட்டது. பாதுகாப்பு மற்றும் சுற்றுச்சூழல் விளைவுகள் மேலும் நிர்வாக காரணங்கள், மேலாணமை மற்றும் பொருளாதார செயலாக்கம் போன்ற காரணத்தினால் தெளித்தல் செயல்முறை (குறிப்பாக டி.டி.டீ யை பயன்படுத்துதல்) நிறுத்தப்பட்டது, கொசுக்கள் டி.டி.டீ க்கு எதிர்ப்புத்தன்மை உருவாக்கும் காரணத்தினால் அதிகமாக நிறுத்தப்பட்டது. பூச்சிக்கொல்லிகள் மற்றும் மற்ற இடையீடுகளுடன் பெட்நெட் இனப்பெருக்கம் செய்து தெளித்தல் முறையிலிருந்து முயற்சிகள் மாற்றப்பட்டன.
சைலண்ட் ஸ்பிரிங் மற்றும் அமெரிக்காவில் தடை
1940 ஆம் ஆண்டுகளின் ஆரம்பத்தில் அமெரிக்காவின் விஞ்ஞானிகள் டி.டி.டீ தொடர்பான செயல்களுக்கு இடையூறு விளைவிக்கும் செயல்களில் ஈடுபட்டனர், மேலும் 1950 ஆம் ஆண்டில் இதை பயன்படுத்துவதற்கான சட்டங்களில் சில இறுக்கங்களைக் அரசாங்கம் கொண்டுவந்தது. இருந்த போதிலும், இந்த ஆரம்ப நிகழ்வுகள் 1957 ஆம் ஆண்டு வரை குறைந்த அளவே கவனத்தில் கொள்ளப்பட்டன,நியூ யார்க் டைஸ் பத்திரிகை நாஸாசு கவுண்டி, நியூ யார்க் நகரில் டி.டி.டீ பயன்பாட்டைத் தடைசெய்வதற்கு எதிரான செயல்களில் வெற்றி பெற இயலவில்லை என்று அறிக்கை தாக்கல் செய்தது. இந்தச் சிக்கல் பிரபலமான இயற்கை கோட்பாடு-எழுத்தாளர் ராச்சேல் கார்சன் பார்வைக்கு வந்தது. த நியூயார்க் பத்திரிகையின் பதிப்பாசிரியர் வில்லியம் ஷான், இந்த சிக்கல் பற்றி ஒரு கட்டுரையை ராச்சேல் கார்சனிடம் எழுதச் சொன்னார், இது இவரின் பிரபலமான புத்தகமான சைலண்ட் ஸ்பிரிங்க் புத்தகத்தில் 1962 ஆம் ஆண்டு வெளிவிடப்பட்டது. டி.டி.டீ போன்ற பூச்சிக்கொல்லிகள் விலங்குகளின் வாழ்க்கை மற்றும் சுற்றுசூழலுக்கு தீங்கு விளைவித்து மனித உரிமை பலிவாங்குவதாக புத்தகத்தில் விவாதிக்கப்பட்டது.